на китайския дъмпинг върху промишлеността на Съюза
 (208)
 Що се отнася до равнищата на цените на вноса, при разследването се установи, че ако действащите мерки бъдат отменени и ако се приеме, че цената на вноса от засегнатата държава и цената на промишлеността на Съюза останат като тези през разследвания период в рамките на прегледа, цените на вноса ще подбиват цените на промишлеността на Съюза с 9 %—11 % (всички видове на разглеждания продукт). В резултат на това е вероятно промишлеността на Съюза да изгуби част от продажбите си, както и пазарни дялове на пазара на Съюза.
 (209)
 Комисията извърши симулация за оценка на вероятното въздействие на увеличението на обема на вноса от Китай върху промишлеността на Съюза. При намаление на продажбите и обема на производството на промишлеността на Съюза с 6 200 тона в резултат на увеличение на китайския внос на консервирани мандарини, производствените разходи за единица продукция се увеличават със 7,1 %, което влошава състоянието на производителите от Съюза, като те ще започнат да реализират загуби. Това увеличение на обема би било лесно постижимо за китайските производители износители предвид големия им свободен капацитет, както е посочено в раздел 3.7.1 по-горе.
 (210)
 Като се има предвид, че 82 % от вноса от трети държави, различни от КНР, е от Турция, не може да се изключи, че дъмпинговите китайски консервирани мандарини ще заменят част от този внос. В същото време средната продажна цена на вноса от Турция в Съюза е под средната продажна цена на промишлеността на Съюза, което означава, че ако на пазара на Съюза се увеличат дъмпинговите китайски консервирани мандарини, те първо биха увеличили най-вероятно пазарния си дял за сметка на промишлеността на Съюза, преди да заемат пазарния дял на износа на турските производители за Съюза. Във всеки случай обаче, като се има предвид свободният капацитет на китайските производители, те биха могли лесно да изземат както пазарния дял на другите трети държави (включително Турция), така и на производителите от Съюза.
 5.3. Привлекателност на пазара на Съюза
 (211)
 Размерът на пазара на Съюза — третият по големина в света — несъмнено е важен фактор, който допринася за привлекателността му. Освен това фактът, че вносът от КНР продължава въпреки действащите мерки, показва, че китайските производители износители считат пазара на Съюза за привлекателен и искат да продължават продажбите си на него. В допълнение, както беше отбелязано след решението за отмяна, с което първоначалният регламент става нищожен през март 2012 г., налице е интерес китайските производители износители да пренасочат износа си от други трети държави към пазара на Съюза, където цените са по-високи, ако действащите мерки се отменят. Освен това понастоящем за китайските производители износители се прилагат допълнителни мита в размер на 25 % за пратките до най-големия им експортен пазар — Съединените щати (73). Тези нови мита са резултат от продължаващото търговско напрежение между КНР и Съединените щати. Те са част от действията, свързани с митата и предприети от Съединените щати в рамките на настоящото им разследване по раздел 301 относно Китай (74).
 (212)
 С оглед на гореизложеното отмяната на мерките по